লেন্সকার্টের দেখানো পথেই অনলাইন ব্যবসায় নেমেছে Glassic, Gorgeye। লেন্সকার্টের মতো গ্লাসিকও অনলাইনেই পরখ করে চশমা বেছে নেওয়ার সুযোগ দেয়। সংস্থার অন্যতম মালিক কৈলাশ নিচানির দাবি, তাদের বিক্রি করা কোনও পণ্যই আজ অবধি ফেরত আসেনি। মাত্র ৩২ ধরণের ফ্রেম নিয়ে ব্যবসা শুরু করা গর্জআই-এর অনলাইন সম্ভারেও এখন ১০০টির বেশি ডিজাইন। বছর শেষ হওযার আগে তাদের সেল্স টার্গেট – মাসে প্রায় ১০০০ বরাত নিয়ে ১০ লাখ টাকার বিক্রিবাটা। চশমা ব্যবসায় একাধিক অনলাইন পোর্টালের আগমনই বলে দিচ্ছে, অনলাইনে আইওয়্যার কেনার প্রবণতা বাড়ছে। তাই জিকেবি বা হিমালয়-এর মতো সংস্থাও অনলাইনে তাদের অনলাইন সম্ভার নিয়ে তৈরি।